Hviletid:  Din arbejdstid skal tilrettelægges ,så du får en hvileperiode på mindst 11 sammenhængende timer mellem to arbejdsperioder / vagter. Nedsættelse af hviletid:  Hvis din tillidsrepræsentant og din leder indgår aftale herom, kan hviletiden mellem to døgns vagter nedsættes til 8 timer. Hviletiden må ikke nedsættes mere end 2 gange om ugen, og ikke 2 døgn i træk. Fridøgn Et fridøgn er 24 timer plus hviletid på 11 (8) timer, altså 35 (32) timer. Der skal være et ugentligt fridøgn. Udskydelse af fridøgn:  Hvis din tillidsrepræsentant og din leder indgår aftale herom, kan fridøgnet udskydes, så der er op til 12 døgn i mellem 2 fridøgn. Det kan ske indtil 1 gang pr. måned. Hviletid under rådighedsvagt:  Rådighedsvagt fra din bopæl er hviletid, hvis du ikke udfører effektiv tjeneste. Hvorimod rådighedsvagt fra vagtværelse ikke er hviletid. Kompenserende hviletid og fridøgn:  Nedsættes hviletiden eller udskydes fridøgnet skal tilsvarende hviletid eller fridøgn gives som kompensation snarest muligt. Der skal tages særligt hensyn til dig, hvis det undtagelsesvis ikke er muligt at give dig kompenserende hviletid eller fridøgn, så du ikke kan skade dig selv og/eller andre. Læs også aftalen om hviletid og fridøgn her.